ઉત્તર ભારતમાં થયેલી હિમવર્ષાના પગલે સમગ્ર રાજ્ય ઠંડીમાં ઠુંઠવાઈ ગયુ છે. અમદાવાદ સહિત મોટાભાગના મહાનગરો અને શહેરો તેમજ ગામડાઓમાં દિવસે પણ સતત શીતળ પવન લહેરાતા લોકોને દિવસે પણ ગરમ વસ્ત્રો ધારણ કરવાની ફરજ પડી રહી છે. રાજ્યના મોટાભાગના વિસ્તારોમાં કાતિલ ઠંડી પડી રહી હોવાથી તેની જનજીવન પર માઠી અસર જોવા મળે છે. વહેલી સવારે અને રાતે રોડ પર લોકોની અવરજવરમાં નોંધપાત્ર ઘટાડો થઈ ગયો છે.